मेरे साथी वैश्विक नागरिकों।
आज, नौ बजकर 42 मिनट यूटीसी पर, वैश्विक समुदाय उन एलियन आक्रमणकारियों पर मिलिट्री हमला करने की
कोशिश करेगा, जिन्होंने हमारी दुनिया पर आक्रमण किया है।
फ़ॉक्सटन, केंट, यूके
-हे! ध्यान से चलाओ, दोस्त! -धत्। माफ़ करना। माफ़ करना।
मॉन्टी!
तुम्हें अस्पताल का पता मिला?
मुझे लगता है यहाँ यह इमारत अस्पताल की है।
"सेप्टीएन आरदेसमॉ।"
कैस्पर की पसंद अच्छी है।
माफ़ करना, तुम फ़्रेंच ही बोल रहे थे ना?
मॉन्टी के फ़्रेंच टीचर का कहना है कि वह व्यंजन ठीक से नहीं बोल पाता है।
मेरी फ़्रेंच बेहतरीन है, ठीक है? मुझे बस थोड़े अभ्यास की ज़रूरत है।
ओह, ठीक है। बढ़िया, कोई दिक़्क़त नहीं। मेरे बाद दोहराओ।
शाया लाबुफ़, ज़ूई डेशनेल,
टिमथी शालामे।
-बियॉन्से? हाँ। -बियॉन्से?
-क्या हम प्लीज़ संगीत बदल सकते हैं? -नहीं, पेन। फ़ोन अभी वापस करो।
-ट्रैप। रैप। -पेन। मत करो।
-पेन, मत करो। -और ज़्यादा रैप।
रुको, यह क्या है?
क्या यह "किस फ़्रॉम अ रोज़" है?
-पेन, इसे अभी बंद करो। -मज़ाक़ कर रहे हो?
-पेन। -इसकी तो आवाज़ बढ़ाओ।
ओह, नहीं। कार धीमी करो। मॉन्टी, कार धीमी करो। देखो!
हद है यार।
ये सब क्या देख रहे हैं?
हे। क्य...
ज़रा सुनिए।
-क्या हो रहा है? -सुरंग बंद है। आगे जाना मना है।
बंद है? क्यों?
फ़्रांस से आने वाली पिछली ट्रेन यहाँ पहुँच ही नहीं पाई।
सर्वेक्षण दल अंदर गया था, बाहर नहीं आया।
अब फ़्रेंच लोग अपनी तरफ़ के छोर को स्थायी रूप से बंद करने की धमकी दे रहे हैं।
इसलिए या तो तुम अपनी जैग के साथ वापस मुड़ जाओ, या हम सबकी तरह यहाँ इंतज़ार कर सकती हो।
-इंतज़ार किस बात का? -क्या, तुम्हारी गाड़ी में रेडियो नहीं है?
उनके घोषणा करने के बाद से, लगातार वही सुनाई जा रही है।
क्या कहा उन्होंने? क्या हो रहा है?
...संख्या, रणनीति और सैन्यशक्ति, सभी में हमसे बेहतर साबित हुए हैं।
मैं यह निश्चित तौर पर नहीं कह सकती कि हम कामयाब होंगे,
लेकिन मैं यह कह सकती हूँ कि हम उन्हें वापस ज़्यादा से ज़्यादा नुक़सान पहुँचाने की कोशिश करेंगे।
-"वापस नुक़सान पहुँचाने की"? क्य... -उन्हें पता चलना चाहिए...
-यह... यह हमले की बात हो रही है। वही होगा। -मॉन्टी?
-सब ठीक है। सब ठीक है। -"अपने दुश्मनों के सामने
तुम्हारा सिर कभी नहीं झुकना चाहिए।"
इसलिए मैं आपसे कहती हूँ, अपना सिर उठाकर देखिए।
ऊपर देखिए। चलिए, ऊपर उन सितारों...
तुम आख़िर यह कर क्या रही हो? कुछ होने वाला है।
हाँ, हम उस सुरंग के ज़रिए फ़्रांस जा रहे हैं।
-सच में? -क्या तुम बिल्कुल पागल हो गई हो?
गाड़ी मोड़ो और आगे बढ़ो।
मेरी समझ में नहीं आ रहा है,
मिलिट्री वालों की चेतावनी के बावजूद, तुम अंदर जाना चाहती हो?
-क्या हमें गिरफ़्तार कर लिया जाएगा? -नहीं, ऐसा नहीं होगा।
-होगा क्या? -वहाँ सुरंग है।
धत् तेरे की।
कोई फ़ायदा नहीं। हम बिना नज़रों में आए उस बाड़ पर नहीं चढ़ पाएँगे।
फिर हम अंदर कैसे जाएँगे?
-वहाँ! मॉन्टी, वहाँ कार रोको। -हाँ।
-यह रास्ता सुरंग तक जाता होगा? -जाकर ही पता चलेगा।
हे, रुको।
मैं कार के ट्रंक से क्रोबार लेकर आता हूँ।
मैं आगे नहीं जाऊँगा। मेरा मतलब है, अगर सैनिक तक मारे गए...
मतलब, यह...
अच्छा, देखो। बात मेरी नहीं है, ठीक है? मैं बस...
मैं पेनी को कुछ नहीं होने दे सकता।
कोई बात नहीं।
तुम हमें यहाँ इतनी दूर तक लेकर आए,
इसलिए शुक्रिया।
क्या इसका मतलब यह है कि हम मॉम और डैड को बचाने नहीं जा रहे हैं?
क्या मैं मदद करूँ?
बेशक हम मॉम और डैड को बचाने जा रहे हैं, ठीक है?
देखो, इसका मतलब बस इतना है कि जब हम वहाँ पहुँचेंगे,
तो तुम्हें मेरी बात माननी होगी और वही करना होगा जो मैं कहूँगा,
और तुम हमेशा की तरह मुझे परेशान नहीं करोगी, रोओगी नहीं और मुझे नाख़ून नहीं मारोगी।
ठीक है? ऐसा कर सकती हो?
हाँ, जब तक तुम हमेशा की तरह एक नाकारा, मूर्ख, घटिया इंसान की तरह...
-हाँ। - ...बर्ताव नहीं करोगे...
हाँ। चुप करो, प्लीज़।
क्या? तुम्हें लगा हम नहीं आ रहे हैं?
तो फिर चलो।
और ज़ोर लगाओ, बेवक़ूफ़।
धत् तेरे की। सैनिक।
जल्दी करो। वे हमें देखें, उससे पहले निकल चलो।
आ गए अंदर।
दक्षिण की ओर जाने वाली सुरंग का रास्ता सौ मीटर बिंदु
लगता है अब और आगे बढ़े, तो वापस नहीं आ पाएँगे। एह?
फ़िक्र मत करो। मैंने पहले ही सोच लिया था।
पेन, यह क्या है?
हमारी चैनल टनल की क्लास ट्रिप की मेरी रिपोर्ट।
मैंने एक अच्छा सा नक़्शा बनाया था। देखो?
मैं भी काम की चीज़ लाया हूँ।
एलियंस को भगाने का उपाय। जुगाड़ू फ़्लेमथ्रोअर।
"लिव एंड लेट डाय" में बॉन्ड ने यही चलाया था।
हाँ, लेकिन, आल्फ़, असल ज़िन्दगी में इससे तुम्हारे हाथ, मतलब, बिल्कुल ग़ायब हो जाएँगे।
यह अभी-अभी क्या हुआ?
क्या वे हम पर हमला कर रहे हैं?
या हम उन पर हमला कर रहे हैं?
बिजली अभी चालू है।
यह अच्छी बात है। चलो, चलते हैं!
माफ़ करना। मैं ऐसा नहीं दिखाना चाहता कि इस समय यहाँ सिर्फ़ मैं ही
हालात की संजीदगी को समझ रहा हूँ, लेकिन वहाँ अभी-अभी कुछ बहुत बड़ा हुआ है।
इसलिए, नई योजना, हम वापस जाकर देखते हैं, मतलब...
नहीं! हम यहीं रहेंगे।
अगर हम वापस बाहर गए, हो सकता है वे हमें देख लें और हमें रोक लें।
-हाँ, लेकिन हमें नहीं पता बाहर क्या हुआ है। -सही कहा। हमें नहीं पता।
लेकिन हमें यह पता है कि कैस्पर तक पहुँचने का एकमात्र रास्ता यह सुरंग है।
इसमें लिखा है कि सेवा प्रवेश द्वार आगे जाकर ट्रेन की सुरंग से मिलता है।
देखो, डर लगना लाज़िमी है।
ऐसे में डर नहीं लगना असामान्य है।
लेकिन इन एलियंस को यहाँ आए हुए चार महीने हो चुके हैं।
और अब मैं इस सबसे थक चुकी हूँ!
एक बार मेरी मॉम ने मुझसे कहा था, किसी बहुत जोखिम वाली सर्जरी वग़ैरह में,
वहाँ, मतलब, एक ऐसा पल आता है,
जब टेबल पर लेटा हुआ शरीर एक चुनाव करता है।
लड़ने का
या हार मान लेने का, और आप उसे ऐसा करते हुए देख सकते हैं।
हमारा दोस्त हमारा इंतज़ार कर रहा है।
अगर हम उसे ढूँढ लेते हैं, तो हो सकता है हमारी प्रजाति के पास कम से कम बचने का एक मौक़ा होगा।
तो हमारे लिए यह वही पल है।
क्या हम लड़ेंगे या हार मान लेंगे?
कैस्पर के लिए।
कैस्प के लिए।
कैस्पर।
हाँ। सही कहा। हमें भी अपने साथ ही समझो।
इन्वेज़न
यह वाक़ई एक महत्वपूर्ण जीत है।
जो लोग हमसे अभी जुड़े हैं, उनके लिए,
वर्ल्ड डिफ़ेन्स कोएलिशन ने सात एलियन विमानों को सफलतापूर्वक मार गिराया है।
अभी तक, एलियन आक्रमणकारियों की तरफ़ से कोई प्रतिक्रिया नहीं आई है,
ना ही उनके मदर शिप ने कोई प्रति-हिंसा की है।
लेकिन सूत्रों के अनुसार, संयुक्त सरकारी बलों को यह उम्मीद है
कि हमने एलियंस को बड़ा नुक़सान पहुँचाया है।
ख़बरों के अनुसार, डब्ल्यूडीसी प्रेज़िडेंट बेन्या मैबो ने सैन्य टुकड़ियों को धमाकों की जगहों पर जाने के आदेश दिए हैं...
आज का दिन बहुत ख़ास है, कैस्पर।
तुम जागकर इस ख़ुशी में शामिल क्यों नहीं हो जाते, हम्म?
कौन कहता है यह इस ख़ुशी में शामिल नहीं है?
हम इस लड़के के बारे में बहुत कम जानते हैं।
इसके बारे में कोई भी अनुमान लगाना अशिष्टता होगी।
गेब्रियल, उसके दिमाग़ की गतिविधियाँ देखकर,
हम यह अनुमान लगा सकते हैं कि उसे हर घंटे में औसतन सात बार दौरे पड़ रहे हैं।
यह ख़ुश होने की वजह तो नहीं लगती।
यह बात भी सही है।
इन बच्चों और हमारे एलियन मेहमानों से इनके सम्बन्ध पर इतना शोध।
एलियंस से पृथ्वी को बचाने का कोई रास्ता ढूँढने की उम्मीद में।
हो सकता है आज के बाद, हमें इसकी ज़रूरत ही ना पड़े।
इससे याद आया, हम में से कुछ लोग आज देर शाम
पीने की योजना बना रहे हैं। एक छोटा सा जीत का जश्न।
तुम आना चाहोगी?
जीत।
एक न्यूरोलॉजिस्ट का सबसे ज़रूरी हुनर यह जानना है, एस्मी,
कि कब अपने दिमाग़ को आराम देना है।
ख़ास तौर पर तब जब किसी मरीज़ को बचाना आपके हाथ में ना हो।
प्लीज़ जाग जाओ, कैस्पर।
स्कूल में, हमें एक पूरा हफ़्ता पुलों के बारे में पढ़ाया गया,
लेकिन सुरंगें कहीं ज़्यादा दिलचस्प हैं,
क्योंकि सुरंगों का सम्बन्ध लम्बाई से है, सुरंगों का सम्बन्ध गहराई से है,
और सुरंगों का सम्बन्ध दबाव से है।
देखो। वहाँ वह चीज़ देख रहे हो? वह एक पिस्टन रिलीफ़ डक्ट है।
यह सीधे ट्रेन की दूसरी सुरंग तक जाता है।
मिस मैल्किन ने बताया था कि अगर यहाँ यह डक्ट ना हो, तो यहाँ का दबाव
-खोपड़ियों को शैम्पेन के कॉर्क की तरह उड़ा देगा। -हे भगवान, पेन। बहुत हो गया।
ये बस कुछ मनोरंजक तथ्य हैं।
अच्छा? वैसे, तुम्हें हमारा मनोरंजन करते हुए एक घंटा हो गया है।
अब चुप रहो, ठीक है?
यह किसी और को भी महसूस हो रहा है?
-ठंडक? -सच में।
ऐसा लग रहा है जैसे हम बर्फ़ वग़ैरह पर हों, जैसे...
मॉन्टी की ठंडी प्रेम कहानी।
यह बिल्कुल घटिया बात है, दोस्त।
यह सच है, मॉन्टी। ब्रेग्ज़िट के बाद से तुम्हारी कोई गर्लफ़्रेंड नहीं रही है।
पेनी!
-यह सच्चाई है। -जिसके बारे में किसी को जानने की ज़रूरत नहीं है।
जैसे दबाव और तारों और उन दूसरी चीज़ों के बारे में
किसी को जानने की ज़रूरत नहीं, जिनके बारे में तुम बोलती जा रही हो।
हे, तुमने वादा किया था मेरी बात मानोगी।
तो, अब मैं कहता हूँ कि बोलना बंद करो, हाँ?
बढ़िया।
प्रेम कहानी किसे चाहिए जब मेरे लिए तुम्हारी मॉम हर समय उपलब्ध हैं, दोस्त?
बकवास बंद करो।
भगवान, छोटी बहनें सबसे ख़राब होती हैं।
मैं एक छोटी बहन हूँ।
और तुम अभी उसके साथ बदतमीज़ी कर रहे थे।
वह शायद डरी हुई है। मेरा मतलब है,
-कौन नहीं डरेगा? -तुम मज़ाक़ कर रही हो।
एक ऐसी अंधेरी, इस्तेमाल में ना आने वाली ट्रेन की सुरंग में टहलना,
जहाँ हमारे सिरों के ऊपर अथाह पानी बह रहा हो।
हर बच्चे का सपना होता है, है ना?
हाँ। एक हमेशा याद रहने वाली खोज।
आल्फ़ी की मॉम चूमने में कैसी हैं?
हाँ, मतलब। वह निश्चित तौर पर शीर्ष दस में आती हैं।
बस जूडी डेंच से नीचे, तो...
तो, तुम्हें सच का एहसास कब हुआ?
कैस्पर के बारे में?
कैसे सच का?
कि वह, मतलब, ख़ास है।
पहले मुझे ऐसा नहीं लगा था।
फिर बाद में सोचा तो लगा,
हाँ।
उसमें हमेशा से कुछ ख़ास तो था।
जैसे वह कोई गीत सुन सकता था, जो हम बाक़ी के लोग नहीं सुन पाते थे।
उसके प्राचीन वॉकमैन की तरह।
पुरानी चीज़ें।
भगवान, मैं उसे हर समय परेशान किया करता था, अब मुझे एहसास होता है।
लेकिन सच यह है कि मुझे वाक़ई वैसा करना काफ़ी मज़ेदार लगता था।
बकवास।
तुम उसे परेशान नहीं करते थे, तुम उससे नफ़रत करते थे।
मान भी जाओ। यह बात किसी से नहीं छुपी।
तुम उसके साथ बहुत बुरा बर्ताव करते थे।
मुझे ग़लत मत समझना। मुझे ख़ुशी है तुम यहाँ हो।
मैं बस शायद तुम्हारे यहाँ होने की वजह नहीं जानती।
जैसा कि तुमने कहा, अपनी दुनिया वापस लेने के लिए, है ना?
सीधी सी बात है।
"सीधी सी बात है"?
बेशक। मतलब, मेरे यहाँ होने की और क्या वजह होगी?
बाप रे!
ओह, भगवान।
सैनिक सर्वेक्षण दल।
यह एलियंस का काम है। वे यहाँ हैं।
ओय, तुम ठीक हो?
-पीछे हटो! -दोस्त, मैं बस मदद कर रहा था।
वह मदद नहीं चाहता, ठीक है? तुमसे तो नहीं।
तुम दोनों में से किसी से नहीं। मैं कमबख़्त अपाहिज नहीं हूँ।
मुझे बस ऐसा कुछ दिख जाने की उम्मीद नहीं थी।
रुको, रुको, रुको। पेनी कहाँ है?
धत् तेरे की। वह कहाँ गई?
-पेनी? -वह हमारे ठीक पीछे थी, है ना?
मुमकिन है वह आगे निकल गई हो।
पेन, यहाँ अभी वापस आओ।
पेन?
ओह, भगवान।
-भागो! -चलो!
-मॉन्टी। -नहीं।
-नहीं, मैं फँस गया हूँ! मैं फँस गया हूँ! -मॉन्टी, उठो। मॉन्टी!
खींचो! खींचो!
मेरा लाइटर कहाँ है?
-नहीं, मेरा लाइटर नहीं मिल रहा। -दोस्तों।
ओह, नहीं!
ग़ज़ब।
नहीं।
इसे क्या हुआ?
यह, पता नहीं, बीमार लग रहा था।
यह बहुत ठंडा है। मुझे यहीं से महसूस हो रहा है।
मुझे लगता है इसकी साँसें रुक गईं।
यह साँस लेता भी था? या इसके पास फेफड़े थे या...
जो भी हो, किसे परवाह है?
पेनी लापता है, और तुम सब इस बारे में बातें किए जा रहे हो कि इस... इस कमबख़्त के शरीर में क्या-क्या है।
मुझे इस समय किसी के साँस लेने की परवाह है, तो वह, हाँ, सिर्फ़ पेनी की है।
तुम हमेशा कहते थे कि मेरी साँसों से मरे हुए चूहों जैसी बदबू आती है।
पेन। ओह, भगवान।
हद है। ऐसे फिर कभी मत भागना, ठीक है?
मैं भाग नहीं रही थी, आसपास की चीज़ें देख रही थी।
और अगर तुम्हें वह ढेलेदार चीज़ पसंद है, तो तुम्हें वह चीज़ बहुत पसंद आएगी जो मुझे मिली है।
टूटा हुआ।
घर।
जल्दी।
वे मर गए हैं, क़िस्सा ख़त्म!
यह देखने की असल ज़रूरत इस इंसान को है।
ज़रा रुकना, प्रिशा।
मैं अपने दिमाग़ को शांत करने के लिए सैर पर गया था,
और यहाँ से कुछ ब्लॉक दूर, मैंने यह देखा।
हर जगह यही हो रहा है।
वे मर रहे हैं, एस्मी।
हमने कर दिखाया।
-यह क्या है? -एक चौराहा। ये नक़्शे में हैं।
-हम ठीक उसके बराबर से गुज़रे थे। -यह किधर जाता है?
एक और सुरंग की तरफ़, शायद कर्मचारियों के लिए।
इसमें पटरियाँ नहीं हैं जिनसे टकराकर हम गिर जाएँ, जिसका मतलब है हम जल्दी चल पाएँगे।
जैसा तुम कहो।
देखा? मैंने तुमसे क्या कहा था?
पेनी, ध्यान से, पागल लड़की।
कोई बात नहीं। पहले मुझे भी डर लग रहा था।
लेकिन ये सब पूरी तरह से मर चुके हैं। बहुत ठंडे भी पड़ चुके हैं।
इसीलिए यहाँ का तापमान इतना कम है। इन सबकी वजह से।
रेडियो पर जिस हमले की बात हो रही थी, क्या ये सब उसी से मरे होंगे?
हो सकता है। हो सकता है ये बस सिकुड़कर बैठे रहें और हमें कुछ न कहें।
यह कितना अच्छा होगा ना?
कैसी बातें करती हो? ये सब फ़्लू से नहीं मरने वाले, पेन।
तुम ऐसा नहीं कह सकते।
तुमने हाल में आसमान की तरफ़ देखा है, दोस्त?
तुमने वहाँ ऊपर कोई कमाल की चीज़ नहीं देखी, है ना?
कोई कमाल की चीज़ यहाँ नीचे तो पक्का नहीं देखी।
तुम दोनों एक दूसरे को बुरा-भला कहना बंद करोगे?
जमीला, क्या हो रहा है?
यह क्या है?
पता नहीं।
मेरे दिमाग़ में कुछ आया है।
यह कैसी आवाज़ है? ऐसा लग रहा है जैसे मेरी मॉम के विंड चाइम वग़ैरह बज रहे हों।
लगता है, तमाशा ख़त्म हो गया।
वह कोई तमाशा नहीं था।
वह एक संदेश था।
उनकी तरफ़ से एक मैसेज।
किसके लिए?
और उन्होंने मैसेज में क्या कहा?
चलो।
-चलो। -चलो।
यहाँ आख़िर हुआ क्या है?
क्या वह सुरक्षाकर्मी है?
लगता है यह उनकी आख़िरी कोशिश थी।
जो कि ज़्यादा देर नहीं चली, है ना?
यहाँ तो बहुत ज़्यादा तबाही मची हुई है।
ये किसी चीज़ की रक्षा कर रहे होंगे या...
किसकी? और दूसरी सुरंगों की?
इसकी।
भगवान।
वे समय पर दरवाज़ा बंद नहीं कर पाए।
एलियंस ने इन्हें मार दिया।
पेनी?
पेन, हे, हे। हे, हे। मेरी तरफ़ देखो। मेरी तरफ़ देखो। सब कुछ ठीक है, अच्छा?
यह बस एक पैनिक अटैक है। तुम ठीक हो?
-हम ठीक हैं। तुम ठीक हो, पेनी। अच्छा। -मुझे महसूस हो रहा है। महसूस हो रहा है।
-क्या महसूस हो रहा है? -मुझे महसूस हो रहा है।
-क्या महसूस हो रहा है?
डॉक्टर। डॉक्टर, प्लीज़, मुझे आपकी बात समझ नहीं आ रही है...
लाइन कट रही है, क्या आप दोबारा बोल सकते हैं?
सेंट-लूइस अस्पताल से फ़ोन है। वहाँ कुछ गड़बड़ हुई है।
हैलो, मैं डॉ. गैन्यू बोल रही हूँ।
...लगता है उन सब पर किसी तरह का हमला हुआ है।
हमें कुछ समझ नहीं आ रहा है,
हमें कोई ऐसा व्यक्ति चाहिए जो...
-हमें कुछ समझ नहीं आ रहा। हमें कोई चाहिए... -डॉक्टर, आप सुन रहे हैं?
आपातकालीन
आराम से, आराम से। साँस लो।
तुम्हारे साथ ऐसा किसने किया?
मुझे छोड़ो। सब लोगों को सुरक्षित जगह ले जाओ।
मुझे यहाँ मदद चाहिए!
वे आ रहे हैं...
और वे कहीं ज़्यादा ख़तरनाक हैं।
चलो, चलो, चलो, अभी! अभी चलो!
-नहीं। इसे हटाओ। -धत् तेरे की। अब हम क्या करें?
डार्विन। डार्विन, चलो! पेनी, मेरे साथ चलो।
धकेलो।
हमें यहाँ से बाहर निकलना होगा।
हे, पेनी।
पेनी। पेनी, मेरी तरफ़ देखो।
हे। अपनी आँखें बंद करो, ठीक है?
हम भूलभुलैया में साथ में चलेंगे, ठीक है?
क्या तुम्हें भूलभुलैया दिख रही है? बढ़िया, ठीक है। तुम आगे बढ़ रही हो।
दोनों तरफ़ तुम्हें बचाने के लिए लम्बे बाड़े हैं। लेकिन वहाँ एक दोराहा है।
तुम्हें पता है कहाँ जाना है, हाँ? तुम मुड़ो...
-बाएँ। -बिल्कुल ठीक। तुम बाएँ मुड़ो।
अब, तुम आगे बढ़ रही हो।
और फिर एक कोना आता है। फिर तुम मुड़ो...
-दाएँ। -बिल्कुल ठीक। दाएँ, हाँ।
वाजो। वाजो। वाजो...
सब लोग, मेरी बात सुनो! बच्चों को लेकर यहाँ से जाओ!
सब ज़रूरी शोध अपने साथ ले लेना, जो कुछ भी ले सको।
जल्दी!
एस्मी, क्या हो रहा है?
वे मरे नहीं हैं, गेब्रियल।
वे वापस आ रहे हैं।
और वे कहीं ज़्यादा ख़तरनाक हैं।
जो कुछ भी ले सकते हो, लो और जाओ।
यह कोई अभ्यास नहीं है।
सैरा, मेरी फ़ाइलें लेकर आओ।
एस्मी।
-ऐसी हालत में, हम शायद इसे नहीं... -जानती हूँ।
-हमारा फ़ायदे से ज़्यादा नुक़सान हो जाएगा। -मैंने कहा मैं जानती हूँ। जाओ, दूसरों की मदद करो।
और गेब्रियल?
सुरक्षाकर्मियों से कहना कि किसी भी क़ीमत पर इस लड़के की रक्षा करें।
तुम मौत से लड़ना जानते हो, कैस्पर।
लड़ो।
-मुझे डर लग रहा है। -नहीं, ऐसा नहीं है। हम यहाँ आ चुके हैं।
-तुम किस तरफ़ मुड़ोगी? -बाएँ। फिर दाएँ।
फिर दोबारा दाएँ।
हाँ, हाँ, हाँ। अब तुम मेरे साथ बग़ीचे के ठीक बीच में हो।
तुम पहुँच गईं।
हाँ?
पीछे हटो, दोस्तों! अभी!
ये क्या चीज़ हैं? ये तो बहुत बड़े हैं!
हे भगवान। ये क्या चीज़ हैं?
-आल्फ़? तुम क्या कर रहे हो? आल्फ़! -हद है...
हाँ!
यह काम नहीं कर रही है। आग काम नहीं कर रही है!
चलो!
चलो। कूदो।
-हमें दरवाज़ा बंद करना होगा। -यहाँ।
चलो। जाओ।
चलो, यार! यार, इसे घुमाओ।
-यार, दरवाज़ा टूटने वाला है। जल्दी करो। प्लीज़! -बस हो गया, इधर ज़्यादा।
-यह और तेज़ नहीं चल सकता! -चलो! जल्दी करो!
यार, यार। यार, जल्दी! जल्दी, डार्विन! बंद करो!
कॉक्वेल्स - फ़्रांस फ़ॉक्सटन - इंग्लैंड
हम यहाँ नहीं रुक सकते। चलो।
चलो, चलो, चलो, चलो। पेनी, चलो।
काश इस समय हम कहीं आग के पास बैठे होते।
मेरे बैकपैक में कुछ हीट पैक थे, लेकिन वे खो गए।
उपकरण, खाना...
प्लीज़ अभी खाने का नाम भी मत लो।
हमें पहुँचने में और कितनी देर लगेगी?
शायद वे एलियंस मरे नहीं थे। वे बस थोड़ी देर के लिए सो रहे थे।
हाँ, पर जागने के बाद वे अलग लग रहे थे, जैसे वे किसी तरह विकसित हो गए हों।
बढ़िया। हम तो पहले वालों से ही अच्छी तरह से लड़ना नहीं जानते थे।
हम कैसे रोक पाएँगे इन...
-इन... -भगवान।
लगता है इसकी उन कमीनों से टक्कर हुई है।
तो वे सब लोग यहाँ से आए थे।
वह रास्ता बंद है।
हाँ। वहाँ ऊपर एक नंगा तार भी दिख रहा है।
चलो, इस रास्ते से चलते हैं।
यह बंद है। चलो, यहाँ से चलते हैं।
ओह, नहीं।
यह तो जैसे ट्रेन के मलबे के अंदर कारों का मलबा है।
कितनी तबाही हुई है।
देखो, पेनी थक गई है और इसे ठंड लग रही है।
इसे आराम चाहिए, और यह देखते हुए कि इस समय हम यहाँ फँसे हुए हैं, हमें...
तो तुम हार मान रहे हो, हाँ?
-मुझे यही उम्मीद थी। -मैं हार नहीं मान रहा हूँ, घटिया इंसान।
-मैं बस थोड़ा आराम करने को कह रहा हूँ। -"आराम करने को"?
तो अब टीम के कप्तान तुम हो?
तुम दोनों लड़ना बंद करो।
जैम, तुम्हें क्या लगता है?
छोड़ो।
हमारा बहुत सामान खो गया है, मैं और डार्विन जाकर कुछ खाने की चीज़ें ढूँढते हैं।
चलो। तुम मज़े से आराम करना, हाँ?
नहीं। ठीक है।
-फिर चलो, यह वाली देखते हैं, हाँ? -यह वाली?
-हाँ। -यह वाली?
हाँ, बढ़िया। इससे काम चल जाएगा।
ठीक है, पेनी। अंदर जाओ।
देखो, देखो। कम्बल वग़ैरह सब है।
ठीक है, पेनी, लेट जाओ।
ठीक है। यह रहा तकियों का क़िला।
रात की बत्ती के साथ।
ठीक है।
गुड नाइट, पेन।
तुमने घंटों से एक शब्द भी नहीं बोला है।
कुछ हुआ है?
मतलब, इस सब कुछ के अलावा?
पता है, तुम उसका बहुत ख़याल रखते हो?
तुम्हें ताज्जुब हो रहा है।
मैंने बस कभी तुम्हारा यह रूप नहीं देखा।
उसे किस चीज़ की ज़रूरत है, तुम सब जानते हो।
वह पहले तुम क्या कह रहे थे? "तुम बाएँ मुड़ो, दाएँ मुड़ो..."
वह।
भूलभुलैया।
अजीब है ना?
कुछ साल पहले, जब घर पर हालात ख़राब हुए, पेनी को...
दौरे पड़ा करते थे, समझ रही हो ना?
मैंने ध्यान दिया कि सिर्फ़ कुछ ही चीज़ों से वह शांत हो पाती थी, जैसे नक़्शे और...
और बस के रूट।
हम हर जगह उन्हें छुपाकर रखते थे। और जब उसे डर लगता, तो हम उनमें से एक निकालते
और उस रास्ते के साथ-साथ चलते।
लेकिन, एक बार हम सैर कर रहे थे, और एक साइकिल सवार को टक्कर लग गई।
एक मर्सीडीज़ ने उसे टक्कर मार दी थी। वह बंदा उछलकर सड़क के पार जा गिरा,
पेनी से कुछ ही दूरी पर।
-भगवान। -हाँ।
पेनी बहुत घबरा गई।
मतलब पूरी तरह क़ाबू से बाहर। नक़्शे, वग़ैरह से कोई फायदा नहीं हुआ।
तो, उसी जगह, मैंने इस भूलभुलैया की कहानी बनाई।
भगवान, यह कितनी बेवक़ूफ़ाना लगती है, लेकिन... "बाएँ मुड़ो। दाएँ मुड़ो।"
और तब से हम यही कर रहे हैं।
तुमने उसका हल निकाल लिया।
पहले से बेहतर।
देखो, इस सब के लिए तुम दोषी नहीं हो। तुम यह जानती हो, है ना?
लेकिन शायद मैं दोषी हूँ।
यह सब गड़बड़ मेरी वजह से हो रही है।
हम एक सुरंग में फँसे हुए हैं, शैतानों से घिरे हुए हैं।
ना कुछ खाने के लिए है और ना बाहर जाने का कोई रास्ता है।
और मेरे पास इसका कोई हल नहीं है।
मुझे अपनी मॉम की बात माननी चाहिए थी।
अगर मैं अपने घर पर ही रुकी होती, तो हम सब बेहतर हालात में होते।
मैं नहीं। पेन भी नहीं।
मेरे कुछ भी कहने पर वह घर से बाहर आने के लिए तैयार नहीं थी।
मतलब कुछ भी कहने पर।
पर तुम्हारे कहने से वह बाहर आई।
तुमने हमें एक आशा दी।
और देखो उसकी वजह से उसकी क्या हालत है।
देखो, इससे कोई फ़र्क़ नहीं पड़ता, ठीक है? इस समय सिर्फ़ पेनी को ही आराम नहीं चाहिए।
तुम भी आराम कर लो। मैं निगरानी कर लूँगा।
नहीं, मुझे सोने की ज़रूरत नहीं है। मुझे सोचने की ज़रूरत है।
थोड़ी सैर कर लो।
-उससे सामान्य तौर पर मुझे मदद मिलती है। -हाँ। समझ गई। शुक्रिया।
मुझे माफ़ कर दो। मैं बस अकेला रहना चाहती हूँ।
ठीक है। कोई बात नहीं।
एक और रोड फ़्लेयर का जोड़ा।
-अब कितनी हो गईं? -पाँच।
साथ ही, पानी की दो बोतलें, कुछ बिस्कुट और एक टायर आयरन।
और वहाँ छुट्टी मनाते मिस्टर फ़्रेंच पर्वतारोही की कुछ बंजी और चढ़ाई करने का सामान।
हम यहाँ से नहीं निकल पाएँगे। आगे का रास्ता बिल्कुल बंद है।
तुम लोगों को कुछ काम का मिला? काफ़ी ख़राब हालत है, एह?
हाँ। कुछ बिस्कुट, तो...
ओह, बढ़िया। मुझे बहुत भूख लग रही है।
हे! यह सिर्फ़ आपात समय के लिए है।
आसपास देखो, दोस्त। यही आपात समय है।
आल्फ़, यह ठीक कह रहा है। रास्ता बंद है।
हम आगे नहीं जा पाएँगे।
और साथ ही, मुझे भी काफ़ी भू... भूख लगी है, तो...
अच्छा है। अब तुम्हें इस मूर्खता के सम्राट की बातें अच्छी लग रही हैं।
जब यह स्कूल में तुम्हें यातना दिया करता था... कैस्पर को यातना दिया करता था,
वह कौन था जो तुम्हारा बचाव किया करता था?
-तुम करते थे। -हाँ।
जबकि मैं चाहता भी नहीं था तुम मेरा बचाव करो।
क्या कहा तुमने?
देखो। हर बात पर लड़ना ज़रूरी नहीं है, आल्फ़ी।
हम अपनी जान बचाने के लिए कुछ चीज़ें करते हैं। और हाँ, उस समय मॉन्टी एक बहुत घटिया इंसान था,
और यह अभी भी कभी-कभी वैसा बर्ताव करता है, लेकिन इस समय तुम भी उतना ही बुरा बर्ताव कर रहे हो।
ठीक है। जो भी हो।
पर मुझे अभी भी तुम पर भरोसा नहीं है।
-तुम्हें लगता है तुम मुझे बहुत अच्छे से जानते हो, है ना? -नहीं, मैं तुम्हें बिल्कुल नहीं जानता। यही तो दिक़्क़त है।
ठीक है।
मुझसे कुछ भी पूछ लो। मैं खुली किताब की तरह जवाब दूँगा।
खुली किताब की तरह, एह?
ठीक है। "किस फ़्रॉम अ रोज़।"
नब्बे के दशक का यह घटिया गाना तुम्हारी प्लेलिस्ट में क्या कर रहा है?
-छोटे मॉन्टी का दिल टूट गया था क्या? -इससे तुम्हारा कोई मतलब नहीं।
अगर तुम चाहते हो मैं तुम पर भरोसा करूँ, तो इसकी यही क़ीमत है।
तुम खुली किताब की तरह जवाब देने वाले थे, तो मैंने एक पन्ना चुन लिया।
हद है।
यह मेरे माँ-बाप का पसंदीदा गाना है, ठीक है?
जब मैं लगभग पाँच साल का था, तो उन्हें इस गाने पर नाचते हुए देखता था।
वे एक-दूसरे को देखकर मुस्कुराते थे। मतलब, बहुत ख़ूबसूरती से मुस्कुराते थे।
तो, हाँ। मैं कभी-कभी यह गाना बजाता हूँ
क्योंकि यह मुझे याद दिलाता है कि हालात... हालात कभी वाक़ई अच्छे थे।
अब ख़ुश हो, बेवक़ूफ़ लड़के?
ठीक है। सैर ही सही।
यह एक बस जैसा है ना?
जैसी बस श्री. एडवर्ड्स दुर्घटना होने से पहले चला रहे थे।
वह कोल्डड्रिंक की कैन की तरह पिचक गई थी।
हम बाहर ज़िंदा निकल आए थे।
मैं दोबारा सपना देख रही हूँ।
कह सकते हैं।
हाँ।
तो अगर मैं सपना देख रही हूँ,
तो तुम कहाँ हो?
मैं उनके साथ हूँ।
मतलब,
मेरा एक हिस्सा उनके साथ है।
जब मैं तुम्हारे और उस सैनिक, ट्रेवांटे के साथ अस्पाताल में था, उसके बाद
मुझे ऐसा लगा कि कोई मुझे अपनी तरफ़ खींच रहा है।
वह जैसे एक... वह जैसे एक कम्पास की सूई थी।
और मैं उस खिंचाव की तरफ़ बढ़ता चला गया,
और सीधा उनकी दुनिया में पहुँच गया।
उनके अंदर।
"उनके अंदर"?
लेकिन पता है मैंने तुमसे बात करने के लिए अपनी पूरी जान लगा दी।
और देखो, तुम यहाँ चली आईं।
मैं तुम्हें ही ढूँढ रही हूँ।
मैं भी।
मैं बाहर निकलना चाहता था।
मुझे... मुझे लगा मैं निकल सकता हूँ।
मुझे लगता है यहाँ हालात बदतर हो गए हैं।
रेडियो पर किसी हमले की बात हो रही थी।
हो सकता है वह काम कर गया हो। हो... हो सकता है हमने उन्हें नुक़सान पहुँचाया हो।
इसीलिए बत्तियाँ दमक रही हैं। और आवाज़ें... आवाज़ें... आवाज़ें आ रही हैं...
वे बहुत ग़ुस्से में होंगे।
वे जो भी संकेत भेज रहे होंगे,
मतलब, वे संकेत कहीं ज़्यादा ताक़तवर होंगे क्योंकि...
-मैं आख़िरकार तुम्हें देख सकता हूँ। -देख सकती हूँ।
तुम नहीं समझे इसका क्या मतलब है?
तुम अभी भी वापस आने के रास्ते खोज रहे हो।
मेरे पास वापस आने के। बिल्कुल वैसे जैसे मैं तुम तक आने का रास्ता खोज रही हूँ।
-सच में? -हाँ।
अगर तुम उनके साथ हो, तो तुम उनके बारे में जान सकते हो।
वे क्या हैं, उनसे कैसे लड़ा जाए, उन्हें कैसे ख़त्म किया जाए।
फिर, साथ मिलकर, हम तुम्हें वापस ला सकते हैं। तुम्हारे सभी हिस्सों को।
तुम बस कोशिश करते रहना।
अगर तुम कोशिश करोगी, तो मैं भी करूँगा।
मैं हार नहीं मानूँगी।
कभी भी।
हे, मॉन्टी। मॉन्टी।
-क्या हुआ? -तुम्हें दिशाओं की अच्छी समझ है, हाँ?
"बाएँ मुड़ो, दाएँ मुड़ो"?
हाँ। हाँ।
हल निकालने का समय आ गया है।
मॉन्टी!
मॉन्टी, तुम कहाँ हो?
आल्फ़ी! आल्फ़ी! आल्फ़ी!
-क्या? क्या हुआ? -वे आ रहे हैं। मैंने उन्हें सुना।
किसी ने मेरी चीज़ें छेड़ी हैं।
मैं जानता था। क्या लिया उसने?
-चढ़ाई करने का सामान। -क्या?
तुम उठ गए। बढ़िया।
क्योंकि हम यहाँ से जा रहे हैं।
चलो, दोस्तों।
देखा? यह इस कबाड़ से होकर जाने वाला एक रास्ता है। बस रस्सी के साथ-साथ चलते जाओ और काँच से बचकर रहना।
उसे कुछ खिड़कियाँ तोड़नी पड़ीं।
मॉन्टी!
यह तुमने किया?
हाँ, मैंने किया।
तैयार हो?
बढ़िया।
मेरे पीछे-पीछे आओ, पेन।
-कहीं कटा तो नहीं? -मुझे नहीं लगता।
सब ठीक है? ठीक है।
-वे आ रहे हैं। चलो, चलते हैं! चलो। -चलो, चलो, चलो।
तुमने ध्यान दिया कि हम ढलान पर ऊपर की तरफ़ चढ़ रहे हैं।
सुरंग का दूसरा छोर आने वाला होगा।
देखो!
-ओह, नहीं। -यह क्या है?
-दोस्तों, प्लीज़... -दीवारों को देखो।
क्या?
भगवान।
ये विस्फोटक हैं। वे सुरंग का द्वार विस्फोट करके उड़ाने वाले हैं।
-ओह, भगवान। -नहीं। मदद करो!
मदद करो!
कोई है! प्लीज़! मदद करो! प्लीज़!
प्लीज़! प्लीज़! मदद करो!
कोई है!
हे!
सुरंग में कोई है! हे! अंदर कोई है!
-यह तुम क्या कह रहे हो? -बच्चों की आवाज़ें लग रही हैं, सर।
मुझे छह आदमी चाहिए, अभी!
हे भगवान। वहाँ कोई है।
-आ जाओ। -जल्दी, जल्दी, जल्दी!
ऊपर चढ़ो! ऊपर चढ़ो!
ऊपर चढ़ो! उसे ऊपर चढ़ाओ!
-जल्दी, जल्दी, जल्दी! -पेन, जाओ।
चलो, चलो, चलो, चलो, चलो!
-मॉन्टी! -बैरिकेड से दूर हटो!
जल्दी! जल्दी!
-चलो, चलो, चलो, चलो! -चलो। मैं तुम्हें चढ़ाता हूँ।
जल्दी, वे आ रहे हैं!
हमले के लिए तैयार रहो!
-डार्विन! -मॉन्टी!
मेरे संकेत पर!
तीन, दो, एक!
यह क्षेत्र अब सुरक्षित है!
शुक्रिया, दोस्त।
-हाँ, कोई बात नहीं। -नहीं।
-मॉन्टी! -पेन।
-हे। मुझे लगा तुम तो वहाँ मर ही गए। -हाँ, मुझे भी लगा था।
-तुम ठीक हो? -नहीं!
-मुझे छूकर निकल गया। भगवान। -तुम तो बहुत घायल हो।
डार्विन।
-कोई आ रहा है। -मेडिक। मेडिक!
चलो। इसे उठाओ।
चलो।
चलो। तुम अच्छे हो जाओगे, ठीक है?
देखो, यहाँ चिकित्सक हैं। ये तुम्हारे घाव का इलाज कर देंगे।
ये लोग तुम्हें बिल्कुल ठीक कर देंगे।
ठीक है, दोस्त।
-कैस्पर। कैस्पर को ढूँढो। -क्या?
हमें इसे ले जाना होगा।
-क्या वह... -वह ठीक है। वह ठीक हो जाएगा।
हे, वे डॉक्टर हैं। वे उसका ख़याल रखेंगे।
उसे बस एक खरोंच आई है, पेन। सब ठीक है।
उसने क्या कहा?
जाओ, कैस्पर को ढूँढो।
तो फिर चलो, उसे ढूँढते हैं।
उप-शीर्षक अनुवादक: पुनीत